Burjassot signa el Pacte d’alcaldes per al clima i l’energia
2025-07-24

L’alcalde de Burjassot, Rafa García, juntament amb el regidor de Medi Ambient, Emili Altur, ha signat el Pacte d’alcaldes per al clima i l’energia, una iniciativa urbana que agrupa milers d’autoritats locals unides en el compromís comú d’aplicar, en els seus respectius territoris, els objectius climàtics i energètics de la Unió Europea.

Entre altres acords, els signants es comprometen a reduir les emissions de CO2 en almenys un 40% d’ací a 2030 i a adoptar una perspectiva integral per a abordar l’atenuació del canvi climàtic i l’adaptació a aquest.